Griekeland beplan om vlugtelinge te verskuifFoto: AP Photo/Thanassis Stavrakis Nikos Xydakis, Griekse se minister vir Europese sake, het aangekondig dat groot getalle vlugtelinge na die vasteland gebring sal word. Die verdrag tussen die Europese Unie en Turkye het oorspronklik bepaal dat die immigrante op die eilande moet aanbly om hulle te verhinder om verder Europa in te trek. Sodoende kan die vlugtelinge ook makliker na Turkye teruggestuur word. Xydakis het die ander EU-lidlande gekritiseer en gesê hulle aanvaar nie genoeg vlugtelinge nie. Boonop word te min personeel deur die EU verskaf om die probleme in die kampe hok te slaan. Griekeland het intussen ook aangekondig dat hy geen vlugtelinge wat deur die EU teruggestuur word, sal inneem nie. Die land meen dit sal hom ooreis. Bykans 14 000 vlugtelinge is tans op eilande in die Egeïese See gestrand.